Studentuka

Organisering

StudentUKA i Tromsø er organisert som en forening der Studentparlamentet i Tromsø, Studenthuset driv og Studentsamfunnet danner årsmøtet sammen med det sittende styret.
Det største problemet til studentorganisasjoner er kontinuitet, dette av naturlige årsaker – studieprogresjon. For å motvirke dette problemet har UKA som tidligere nevnt, tilknyttet sitt årsmøte til mer permanente organisasjoner. Styret i UKA er en blanding av erfarne og uerfarne innen kulturarbeid – dette for å bidra til kompetanseheving og kontinuitet for fremtidige Studentuker i Tromsø.
Styret til UKA er et arbeidende styre der samtlige medlemmer av styret også har ansvarsområder før og under avvikling. Disse oppgavene er: Leder, Nestleder, Booking, PR, Frivillig, Arrangementansvarlig, Kulturansvarlig og Økonomiansvarlig.
Videre har UKA et tett samarbeid med Studenthuset driv, der man benytter seg av deres frivillige i tillegg sine egne som man rekrutterer selv. Dette er et godt samarbeid da veldig ofte fortsetter UKA- frivillige som frivillige ved driv, noe som fører til at UKA bidrar til å heve kulturtilbudet i Tromsø også utover de 14. dagene UKA arrangeres.

UKAs historie

UKA ble første gang arrangert 1983, og bestod da av uke og revy. Året før i 1982 ble den første revyen satt opp under tittelen "Decibel, eller ti års bråk". Denne revyen kom i stand i forbindelse med 10årsjubileet for Universitetet i Tromsø. Før dette dominerte de "røde" studentene universitetet og revy ble sett på som dekadent og borgelig. Etter denne revyen i 1982 bestemte initiatitagerne å arrangere UKE i 1983. 
I kjølvannet av UKA 83 var det dessuten et ønske om studenthus og studentradio. Begge disse ble etablert i 1984. Det nye Studenthuset kom i Skippergaten 44, man leide det gamle "Pizzahuset" som var lagt ned et par år før. Dette stedet ble drevet i flere år fremover. Senere flyttet studentene inn i større lokaler, til der hvor "Driv" befinner seg i dag. Disse lokalene ble overtatt etter "Ungdommens Hus".  
Siden 1983 har UKA blitt gjennomført hver annet år, og har etter hvert utviklet seg til et større og større konsept. Og gir nå plass til et bredt spekter av musikk, kultur og debatt, samt muligheten til å profilere studentorganisasjoner og studentaktiviteter byen rundt. Før studenthuset Driv åpnet dørene var dette lenge et felles høydepunkt for alle byens studenter.

UKA99

Da byen på dette tidspunktet enda ikke hadde et studenthus, foregikk det meste av konserter og aktiviteter på campus. Forskjellige auditorier, samt kantiner fungerte som mer eller mindre vellykkede scener. Konsertprogrammet dette året bød på blant andre Bel Canto, Lillebjørn Nilsen, Unni Wilhelmsen, The Soundtrack of Our Lives og D’sound. Det var også andre arrangement slik som sceneshow med gjengen fra XLTV, med Kristoffer Schau og Espen Thoresen. 
Uka ble ledet av Jan Håkon Juul, i styret satt også bl.a. Johanne Skoe Jakobsen, Anders Lilleheim, Andrè Kvernhaug

UKA01

Driv var stedet og forventningene var høye. Programmet var kanskje ikke helt på høyde med UKA99, men med nytt studenthus og sterkere studentånd var man særdeles positivt innstilt. Dette viste seg dessverre å slå feil. Dårlig konsertoppmøte og lite folk gav UKA01 en økonomisk knekk. Høydepunkt var likevel Bjørn Berge og et heidundrende fyrverkeri.

UKA03

Hva kan man si.. Gåte, Pornshots, Ralph Meyers & the Jack Herren band, Vidar Busk, Maria Solheim og Ugress. For å nevne noen. Studenthuset driv feiret 3-årsdag med brask og bram og UKA kulminerte med en ellevill konsert med Kaizers Orchestra og Steve’O ”Jackass”.

UKA05

Programmet denne UKA var spekket med godbiter som Big Bang, Magnet, Bjørn Berge, Thulsa Doom og Team Zappa. Det ble satt fokus på Israel/Palestina konflikten gjennom debatter og utstillinger på Driv. Barnedag, bokdag og livsnyterdag med stand-up, backpacking foredrag og matlagingskurs gav studentene en mulighet til å utvide horisonten. Provisorisk øltelt på campus ga dem muligheten til å la være. UKA05 var i det hele tatt en brakende suksess både kulturelt og økonomisk.

UKA07

Med Sparebanken Nord-Norge som hovedsamarbeidspartner fikk man løftet UKA til et nytt nivå, med bla. Datarock, Sondre Lerche, Otto Jespersen, El Caco, Jo Nesbø, Martin Kellerman. UKAhjelpa ga kr 10 000 til Kafe X. Uka ble også stiftet som en selvstendig forening i 2007, med et årsmøte bestående av representanter fra studentstyret, studenttinget, samfunnet og driv.

UKA09

I 2009 kunne man skilte med artister som Big Bang, Harrys Gym, I was a King, Cyaneed. Og arrangementer som NNM i Fuzzball og foredrag med Gunnar Sønsteby.

UKA10

I 2010 er Studentuka flyttet til høsten, og arrangeres for første gang kun ett år siden sist Studentuka.

Styret 1999

Leder Jan Håkon Juul

UKA-hjelpa

Selv om Studentuka forbindes med fest og moro, tar og Studentuka ett samfunnsansvar. Hvert år støttes en god sak. Og i 2007 ga UKA bla 10 000 til Kafe X, som er et tilbud til alkoholikere rusmisbrukere i Tromsø.
I 2009 ble dette samarbeidet videreført. Samarbeidet gikk da ut på at de mottok gjestelisteplasser på konserter, gaver som bidrar til økt bruk og aktivitet ved kaféen. I tillegg fikk kaféen mulighet til å jobbe som frivillig på Studenthuset driv under avvikling av StudentUKA, noe som er en fin mulighet for brukerne, da noe av hensikten med Kafé X er å introdusere brukerne til et normalt liv etter rusmisbruk.